Գագիկ Ծառուկյանը օդանավակայանում դիմավորեց ծանրամարտի Հայաստանի հավաքականին | Politik.am
Home » ՆԵՐՔԻՆ ԿՅԱՆՔ » Գագիկ Ծառուկյանը օդանավակայանում դիմավորեց ծանրամարտի Հայաստանի հավաքականին	Գագիկ Ծառուկյանը օդանավակայանում դիմավորեց ծանրամարտի Հայաստանի հավաքականին
2016/04/18	Ծանրամարտի Հայաստանի հավաքականները վերադարձան Երևան:
Չնայած ուշ ժամին` Երևանի Զվարթնոց օդանավակայանում հոծ բազմություն էր հավաքվել: Մարզասերները եկել էին դիմավորելու հայ ծանրորդներին, ովքեր Նորվեգիայի Ֆորդե քաղաքում կայացած Եվրոպայի առաջնության ժամանակ իրենց փայլուն ելույթներով հիացրել էին բոլորին:
Ծանրամարտի Եվրոպայի լավագույն թիմին դիմավորելու էր եկել անձամբ Հայաստանի ազգային օլիմպիական կոմիտեի նախագահ Գագիկ Ծառուկյանը, ինչպես նաև Հայաստանի սպորտի և երիտասարդության նախարար Գաբրիել Ղազարյանը:
Հիշեցնենք, որ Հայստանի ծանրամարտի հավաքականը Եվրոպայի առաջնության մեդալային ընդհանուր հաշվարկով զբաղեցրեց առաջին տեղը: Հայ ծանրորդները Ֆորդեում նվաճել են 8 ոսկե, 7 արծաթե և 3 բրոնզե մեդալ: Երկրորդ տեղում Թուրքիան է, երրորդում` Ուկրաինան: Հայաստանի կանանց հավաքականը 449 միավորով դարձավ Եվրոպայի թիմային առաջնության հաղթող, իսկ տղամարդկանց հավաքականը երկրորդն էր: